
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1617 


17 Αυγούστου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πρακτική άσκηση σπουδαστών ΤΕΙ, στο Δήμο Μελί- 

της. 1 

Έγκριση της 118/99 Πράξης του ΔΣ/ΟΛΠ ΑΕ περί τρο¬ 
ποποίησης της πρ. 4του άρθρου 1 του ΚΤΕΦΜ»... 2 
Κατάργηση Νομικού Προσώπου στο Ν. Αττικής με την 
επωνυμία 29η Σχολική Επιτροπή Δήμου Κορυδαλ¬ 
λού του 23ου Δημοτικού Σχολείου. 3 

Σύσταση Νομικού Προσώπου στο Δήμο Βισαλτίας Ν. 
Σερρών με την επωνυμία «ΚΕΝΤΡΟ ΑΝΟΙΧΤΗΣ 

ΠΡΟΣΤΑΣΙΑΣ ΗΛΙΚΙΩΜΕΝΩΝ - Κ.Α.Π.Η.». 4 

Ανοικτές Πωλήσεις. 5 

Συμβάσεις Αγοράς Αξιών με Σύμφωνο Επαναπώλησής 
τους και Συμβάσεις Πώλησης Αξιών με Σύμφωνο 
Επαναγοράς τους. 6 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην Φ. 51313/6630/28.4.1999 
απόφαση Υπουργού Εσωτερικών, Δημ. Διοίκησης 
και Αποκέντρωσης. 7 


ΑΠΟΦΑΣΕΙ Σ 

Αοιθ. 2/44787/0022 (1) 

Πρακτική άσκηση σπουδαστών ΤΕΙ, στο Δήμο Μελίτης. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, 

ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1, εδ. δ', του Ν. 
1351 /83 (ΦΕΚ 56/Α') «Εισαγωγή σπουδαστών στην Τριτο¬ 
βάθμια Εκπαίδευση και άλλες διατάξεις». 

2. Τις διατάξεις του άρθρου 29 Α του Ν. 1558/1985, 
όπως αυτό προσετέθη με το άρθρο 27 του Ν. 2081/92 
(ΦΕΚ154/Α'). 

3. Τις διατάξεις της παρ. 1, του άρθρου 11, του Ν. 
2327/95 (ΦΕΚ 156/Α). 

4. Τις διατάξεις του εδαφίου α', της παρ. 3, του άρθρου 
22, του Ν. 2362/95 (ΦΕΚ 247/Α). 


5. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη το ύψος της οποίας αναφέρεται 
στην παρ. 4 της παρούσας απόφασης, στην οποία επίσης 
αναφέρεται και η εγγραφή πίστωσης στον οικείο προϋπο¬ 
λογισμό για την κάλυψή της. 

6. Την αριθμ. ΣΤ5/33/96 απόφαση του Πρωθυπουργού 
και Υπουργού Εθνικής Παιδείας και Θρησκευμάτων «Ορι¬ 
σμός αρμοδιοτήτων Υφυπουργού του Υπουργείου Εθνι¬ 
κής Παιδείας και Θρησκευμάτων (ΦΕΚ 937/Β/96)». 

7. Την αριθμ. 1107147/1239/0006 Α/4.10.96 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων στους Υφυπουργούς Οικο¬ 
νομικών» (ΦΕΚ 922/Β/96). 

8. Την αριθ. 8211/8.3.99 (ΦΕΚ 198/τ.Β78.3.99) απόφαση 
του Πρωθυπουργού και Υπουργού Εσωτ. Δημ. Δ/σης και 
Αποκέντρωσης «Ανάθεση αρμοδιοτήτων της Υπουργού 
Εσωτ. Δημ. Δ/σης και Αποκέντρωσης, στους Υφυπουρ¬ 
γούς ΕΣΔΔΑ Λεωνίδα Τζανή και Γεώργιο Φλωρίδη», απο¬ 
φασίζουμε: 

1. Καθορίζουμε μία θέση πρακτικής άσκησης σπουδα¬ 
στών ΤΕΙ τμήματος Διοίκησης Μονάδων Τοπικής Αυτοδο- 
διοίκησης του ΤΕΙ Καλαμάτας, στο Δήμο Μελίτης. 

2. Η πρακτική άσκηση των σπουδαστών ΤΕΙ πραγματο¬ 
ποιείται για ένα εξάμηνο αρχίζοντας από 1.4.99. 

3. Οι αποζημιώσεις και οι ασφαλιστικές εισφορές των 
ασκούμενων σπουδαστών ΤΕΙ βαρύνουντον προϋπολογι¬ 
σμό του παραπάνω Δήμου. 

4. Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Μελίτης, 
για το 1999 καθώς και για τα επόμενα πέντε (5) οικονομικά 
έτη ύψους 756.000 δρχ. (1 θέση X 63000X12 μήνες). 

Στον προϋπολογισμό 1999 του Δήμου Μελίτης έχει εγ¬ 
γράφει πίστωση 1.000.000 δρχ. στον ΚΑΕ 05/113.9. Για 
τα πέντε (5) επόμενα οικονομικά έτη, η δαπάνη θα αντιμε¬ 
τωπίζεται από την πίστωση που θα εγγράφεται στον ΚΑΕ 
05/113.9 του Δήμου Μελίτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 1999 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚ/ΣΗΣ ΟΙΚΟΝΟΜΙΚΩΝ 

Γ. ΦΛΩΡΙΔΗΣ ΝΙΚ. ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

I. ΑΝΘΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 3422.01/12/99 (2) 

Έγκριση της 118/99 Πράξης του ΔΣ/ΟΑΠ ΑΕ περί τροπο¬ 
ποίησης της πρ. 4 του άρθρου 1 του ΚΤΕΦΜ». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α. Του ΑΝ 1559/1950 (ΦΕΚ 252 Α') που κυρώθηκε με τον 
Ν. 1630/51 (ΦΕΚ 8Α'), όπως τροποποιήθηκε και συμπλη¬ 
ρώθηκε με το Ν. 2323/1953 (ΦΕΚ66Α'). 

β. Του άρθρου 6 του Ν. 1220/81 (ΦΕΚ 296 Α'). 

γ. Του άρθρου 36πργ. 10 του Ν.Δ. 1/1968 (ΦΕΚ 270 Α') 
όπως τροποποιήθηκε με το άρθρο 1 του ΒΔ 27/1969 (ΦΕΚ 
6Α'). 

δ. Του άρθρου 29Α' του Ν. 1558/85 (ΦΕΚ 137 Α') «Κυ¬ 
βέρνηση και Κυβερνητικά Όργανα» όπως προσετέθη με 
το άρθρο 27 του Ν. 2981/1992 (ΦΕΚ 154Α') και τροποποι¬ 
ήθηκε με το άρθρο 1 πργ, 2α του Ν. 2469/97 (ΦΕΚ38Α'). 

ε. Του Ν. 2688/1999 (ΦΕΚ40 Α'). 

2. Την αριθ. 118/3.8.1999 Πράξη του Δ.Σ./ΟΛΠ ΑΕ> 

3. Το αριθ. 18871/2222/4.8.99 έγγραφο του ΟΛΠ 
ΑΕ/Δ/νση Φόρτ/σης/Τμήμα Κανονισμών και Τιμολογίων. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του ΟΛΠ Α.Ε., αποφασίζουμε: 

Εγκρίνουμε την αριθ. 118/3.8.1999 Πράξη του Δ.Σ./ΟΛΠ 
ΑΕ η οποία αφορά την τροποποίηση της παρ. 4 του άρ¬ 
θρου 1 του ΚΤΕΦΜ, ως ακολούθως: 

Εγκρίνεται η αντικατάσταση της τελευταίας περιόδου 
της παρ. 4 του άρθρου 1 του Κανονισμού και Τιμολόγια 
Εργασιών Φορτοεκφορτώσεων και Μεταφορών, η οποία 
διαμορφώνεται ως εξής: 

«Με τις συμβάσεις αυτές δύνανται να παρέχονται ειδικά 
προνόμια εξυπηρέτησης και διευκολύνσεις και να καθο¬ 
ρίζονται τιμολόγια κατά παρέκκλιση των σχετικών διατά¬ 
ξεων του παρόντος κανονισμού». 

Η απόφαση αυτή να δημοσιευθεί στην Εφημερίδα της 
Κυβερνήσεως και η ισχύς να αρχίσει την επομένη ημέρα 
της δημοσίευσής της. 

Πειραιάς, 5 Αυγούστου 1999 

Ο ΥΠΟΥΡΓΟΣ 

ΣΤΑΥΡΟΣ ΣΟΥΜΑΚΗΣ 
-♦- 

Αριθ.07/ΔΤΑ/9705 (3) 

Κατάργηση Νομικού Προσώπου στο Ν. Αττικής με την 
επωνυμία 29η Σχολική Επιτροπή Δήμου Κορυδαλλού 
του 23ου Δημοτικού Σχολείου. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 201 του Δ.Κ.Κ. Π.Δ. 410/95 
(ΦΕΚ Α' 231). 

2. Την αριθμ. 2742/30.9.97 απόφαση του Γεν. Γραμμα¬ 
τέα της Περιφέρειας περί μεταβίβασης αρμοδιοτήτων 
στον Προϊστάμενο της Δ/νσης Τοπ. Αυτ/σης & Δ/σης Ν. 
Πειραιά να υπογράφει «Με Εντολή Γεν. Γραμματέα Περι¬ 
φέρειας την αποστολή στο Εθνικό Τυπογραφείο πράξεων 
των οποίων απαιτείται δημοσίευση στην Εφημερίδα της 
Κυβέρνησης. 

3. Την αριθ. 3466/29.2.96 απόφασή μας περί συστάσε- 


ως ίδιου νομικού προσώπου του Δήμου Κορυδαλλού με 
το όνομα 29η Σχολική επιτροπή Δήμου Κορυδαλλού του 
23ου Δ/κού Σχολείου που δημοσιεύθηκε στο ΦΕΚ 
181/20.3.96 τεύχος Β'. 

4. Την αριθμ. 159/99 απόφαση του Δημοτικού Συμβου¬ 
λίου Κορυδαλλού περί κατάργησης του νομικού προσώ¬ 
που αυτού, αποφασίζουμε: 

Καταργούμε το νομικό πρόσωπο που είχε συσταθεί στο 
Δήμο Κορυδαλλού με το όνομα 29η Σχολική Επιτροπή Δή¬ 
μου Κορυδαλλού του 23ου Δημοτικού Σχολείου με την κα¬ 
τάργηση αυτή δεν θα προκληθεί δαπάνη στον προϋπολο¬ 
γισμό του νομικού προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 23 Ιουλίου 1999 

Με εντολή Γεν. Γραμ. Περιφέρειας 
Ο Διευθυντής 
ΝΙΚ. ΚΕΛΑΛΗΣ 

-♦- 

Αριθμ. 8701 (4) 

Σύσταση Νομικού Προσώπου στο Δήμο Βισαλτίας Ν. Σερ¬ 
ρών με την επωνυμία «ΚΕΝΤΡΟ ΑΝΟΙΧΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ - Κ.Α.Π.Η.». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π. Δ/τος 410/1995. 

2. Την αριθ. 88/1999 απόφαση του Δ.Σ. Βισαλτίας περί 
συστάσεως Νομικού Προσώπου με την επωνυμία «ΚΕ¬ 
ΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ - 
Κ.Α.Π.Η.». αποφασίζουμε: 

1. Συστήνουμε στο Δήμο Βισαλτίας του Νομού Σερρών 
Νομικό Πρόσωπο Δημοσίου Δικαίου με την επωνυμία «ΚΕ¬ 
ΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
(Κ.Α.Π.Η.) ΔΗΜΟΥ ΒΙΣΑΛΤΙΑΣ». 

2. Σκοπός του Νομικού Προσώπου είναι: 

α. Η πρόληψη βιολογικών ψυχολογικών και κοινωνικών 
προβλημάτων των ηλικιωμένων ώστε να παραμείνουν αυ¬ 
τόνομα, ισότιμα και ενεργά μέλη του κοινωνικού συνόλου. 

β. Η διαφώτιση και η συνεργασία του ευρύτερου κοινού 
και ειδικών φορέων σχετικά με τα προβλήματα και τις ανά¬ 
γκες των ηλικιωμένων και 

γ. Η έρευνα σχετικών θεμάτων με τους ηλικιωμένους 
όσο αφορά την υγεία, τα κοινωνικά και άλλα προβλήματα. 

2. Πόροι του Νομικού Προσώπου είναι: 

α. Επιχορήγηση ή κάθε άλλη παροχή του Κράτους είτε 
απευθείας σ’ αυτό είτε δια μέσου του Δήμου Βισαλτίας. 

β. Ετήσια επιχορήγηση του Δήμου Βιασλτίας ποσού 
1.000.000 δρχ. 

γ. Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ. Έσοδα από τη συμβολική συμμετοχή των μελών του, 
που έχουν ανάγκη προστασίας. 

ε. Έσοδα από το αντίτιμο πραγμάτων ή υπηρεσιών που 
παρέχονται από το Νομικό Πρόσωπο, 
στ. Πρόσοδοι από τη δική του περιουσία και 
ζ. Κάθε άλλη νόμιμη πρόσοδος. 

3. Το Νομικό Πρόσωπο διοικείται από διοικητικό συμ¬ 
βούλιο η σύνθεση του οποίου θα καθορισθεί με απόφαση 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

του Δημοτικού Συμβουλίου Βισαλτίας κατά τις διατάξεις 
του άρθρου 203 του Π.Δ/τος 410/1995. 

Το διοικητικό συμβούλιο εκλέγει από τα μέλη του τον 
αντιπρόεδρό του. 

Η θητεία τουπρώτου διοικητικού συμβουλίου του Νομι¬ 
κού Προσώπου λήγει με τη λήξη της παρούσης Δημοτι¬ 
κής Αρχής. 

Η θητεία των μελών του διοικητικού συμβουλίου ακο¬ 
λουθεί τη δημοτική περίοδο. Νέα μέλη του διοικητικού 
συμβουλίου ορίζονται όταν λήξει η θητεία των παλαιών ή 
όταν κατά τη διάρκεια της θητείας τους κενωθεί θέση για 
οποιονδήποτε λόγο. Μέχρι να πληρωθεί η κενωθείσα θέ¬ 
ση το διοικητικό συμβούλιο λειτουργεί με ελλιπή σύνθεση 
η οποία δεν μπορεί να είναι κατώτερη από τον αριθμό που 
απαιτείται για την απαρτία. 

4. Το Νομικό Πρόσωπο εκπροσωπείται στα δικαστήρια 
και σε κάθε άλλη δημόσια αρχή από τον Πρόεδρό του και 
όταν αυτός απουσιάζει ή κωλύεται από τον αντιπρόεδρό 
του. 

5. Από τις διατάξεις της απόφασης αυτής προκαλείται 
σε βάρος του προϋπολογισμού του Δήμου Βισαλτίας για 
το έτος 1999 και για κάθε ένα από τα επόμενα οικονομικά 
έτη δαπάνη ύψους 1.000.000 δρχ. Για την αντιμετώπιση 
της εν λόγω δαπάνης έχει εγγράφει πίστωση ποσού 
1.000.000 δρχ. στον Κ.Α. 2/212.β του προϋπολογισμού 
του Δήμου Βισαλτίας οικονομικού έτους 1999 με την έν¬ 
δειξη Επιχορήγηση ΚΑΠΗ. Για τα επόμενα οικονομικά έτη 
η δαπάνη θα προβλέπεται κατά τη σύνταξη του προϋπο¬ 
λογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 23 Ιουλίου 1999 

Ο Γ ενικός Γ ραμ. Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 
-Φ- 

(5) 

Ανοικτές Πωλήσεις 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 3 Β/165/3.8.1999) 

Αφού έλαβε υπόψη: 

1. Τις διατάξεις: 

α. Της παραγράφου 15του άρθρου 15τουν. 3632/1928 
(ΦΕΚ Α 137), όπως προστέθηκε με την παράγραφο 2 του 
άρθρου 82 του ν. 2533/1997 (ΦΕΚ Α 228). 

β. Της παραγράφου 2 του άρθρου 13 του ν. 2166/1993 
(ΦΕΚΑ137). 

γ. του άρθρου 29 Ατού Νόμου 1558/85 «Κυβέρνηση και 
Κυβερνητικά Όργανα» το οποίο προστέθηκε με το άρθρο 
27 του Νόμου 2081/92 (ΦΕΚ 152 Α) 

2. Την από 2.8.99/θέμα 2ο Απόφαση του Διοικητικού 
Συ μβουλίου του Χρηματιστηρίου Αξιών Αθηνών Α. Ε. (εφε¬ 
ξής «ΧΑΑ»), με την οποία παρέχεται η γνώμη του Διοικητι¬ 
κού Συμβουλίου του ΧΑΑ. 

3. Την ανάγκη παροχής ευχέρειας σε ειδικούς διαπραγ¬ 
ματευτές τύπου Β του Χρηματιστηρίου Παραγώγων Αθη¬ 
νών Α.Ε. (εφεξής «ΧΠΑ») να αντισταθμίζουν κινδύνους 
που αναλαμβάνουν υπό την ιδιότητά τους αυτή μέσω συ¬ 
ναλλαγών στο ΧΠΑ με την ανοικτή πώληση αξιών στο ΧΑΑ. 

4. Την Απόφαση 3 Α/165/3.8.99 του Δ.Σ. της Επιτροπής 


Κεφαλαιαγοράς «Συμβάσεις Αγοράς Αξιών με Σύμφωνο 
Επαναπώλησής τους και Συμβάσεις Πώλησης Αξιών με 
Σύμφωνο Επαναγοράς τους.», 

Αποφασίζει ομόφωνα 

Επιτρέπεται η εντός κύκλου χρηματιστηριακή πώληση 
μετοχών εισηγμένων στο ΧΑΑ για λογαριασμό προσώπων 
τα οποία κατά το χρόνο κατάρτισης της κύριας χρηματι¬ 
στηριακής σύμβασης δεν έχουν στην πλήρη και αποκλει¬ 
στική κυριότητά τους ή κατέχουν βεβαρυμένες τις αξίες 
αυτές, (εφεξής «ανοικτή πώληση»), εφόσον πληρούνται 
σωρευτικά οι ακόλουθες προϋποθέσεις: 

α. Ο πωλητής είναι μέλος του ΧΠΑ που έχει υπογράψει 
σύμβαση Ειδικού Διαπραγματευτή τύπου Β. 

β. Ο πωλητής έχει συνάψει για ισάριθμες και ομοειδείς 
μετοχές σύμβαση αγοράς ή πώλησης με σύμφωνο επα- 
ναπώλησης ή επαναγοράς σύμφωνα με τις διατάξεις του 
εδαφίου β’ της παρ. 11 του άρθρου 15 του ν. 3632/1928, 
όπως τροποποιήθηκε από το άρθρο 17 του ν.2733/1999 
(ΦΕΚ 155 Α), και έχει προσκομίσει τη σύμβαση αυτή στο 
Κεντρικό Αποθετήριο Αξιών Α.Ε. σύμφωνα με την 3 Α/165 
/20-7-1999 Απόφαση της Επιτροπής Κεφαλαιαγοράς. 

γ. Η ανοικτή πώληση δεν επιτρέπεται να συνάπτεται σε 
τιμή ανά μετοχή χαμηλότερη της τελευταίας τιμής στην 
οποία έχει καταρτιστεί πράξη στην ίδια μετοχή. 

δ. Το σύνολο των ανοικτών πωλήσεων ανά πωλητή και 
ανά μετοχή δεν μπορεί να υπερβαίνει σε συνεχή βάση το 
1% του διαθέσιμου ποσοστού ευρείας διασποράς (ϊγθθ- 
ίίοειί) για την συγκεκριμένη μετοχή, όπως αυτό υπολογί¬ 
ζεται σύμφωνα με τους βασικούς κανόνες διαχείρισης και 
υπολογισμού του χρηματιστηριακού δείκτη ΡΤ3Ε-Α3Ε 
20 .» 

ε. Το πινακίδιο που εκδίδεται για την παραπάνω ανοικτή 
πώληση προσδιορίζει με κατάλληλη ένδειξη ότι πρόκειται 
για ανοικτή πώληση. Ο Πωλητής οφείλει να κοινοποιεί κα¬ 
τά την ημέρα της συναλλαγής στην Εταιρία Εκκαθάρισης 
Συναλλαγών Επί Παραγώγων Α.Ε. αντίγραφα των πινακι¬ 
δίων συναλλαγών των ανοικτών πωλήσεων ή των αγορών 
μετοχών που κατήρτισε για το κλείσιμο των ανοικτών θέ¬ 
σεων από ανοικτές πωλήσεις. 

στ. Κατά τα λοιπά, εφαρμόζονται και στην εκκαθάριση 
των συναλλαγών της παρούσας απόφασης οι κείμενες 
διατάξεις για την εκκαθάριση χρηματιστηριακών συναλ¬ 
λαγών. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα απόφαση ισχύει από την ημερομηνία λήψης 
της. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


Συμβάσεις Αγοράς Αξιών με Σύμφωνο Επαναπώλησής 
τους και Συμβάσεις Πώλησης Αξιών με Σύμφωνο Επα¬ 
ναγοράς τους. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 3 Α/165 /3.8.1999) 

Αφού έλαβε υπόψη: 

1. Τις διατάξεις: 

α. Της παραγράφου 11 του άρθρου 15του Ν. 3632 Ί 928 

(ΦΕΚ Α 137), όπως προστέθηκε με την παράγραφο 2 του 
άρθρου 82του Ν. 2533/1997 (ΦΕΚ Α 228) και στη συνέχεια 
τροποποιήθηκε με το άρθρο 17 του ν 2733/1999 (ΦΕΚ 155 
Α). 

β. Των άρθρων 5, 6, 33 έως 36, 38 και 43 του Ν. 
1969/1991 «Εταιρίες επενδύσεων χαρτοφυλακίου, αμοι¬ 
βαία κεφάλαια, διατάξεις εκσυγχρονισμού και εξυγιάνσε- 
ως της κεφαλαιαγοράς και άλλες διατάξεις» (ΦΕΚ Α 
167),όπως ισχύουν 

γ. Των παραγράφων 2 και 3 του άρθρου 105 του Ν. 
2533/1997 (ΦΕΚ Α 228), όπως συμπληρώθηκαν με την πα¬ 
ράγραφο 1 του άρθρου 9 του Ν. 2651/1998 (ΦΕΚ Α 238) 
δ. Των παραγράφων 14 καιΐδ του άρθρου, 33α του Ν 
1806/1988 (ΦΕΚ Α 207) 

ε. Της παραγράφου 2 του άρθρου 13 του ν. 2166/1993 
(ΦΕΚΑ 137) 

στ. Του άρθρου 29 Α του Νόμου 1558/85 «Κυβέρνηση 
και Κυβερνητικά Οργανα» το οποίο προστέθηκε με το άρ¬ 
θρο 27 του Νόμου 2081/92 (ΦΕΚ 52 Α) 

2. Την από 2.8.99/θέμα 10 Απόφαση του Διοικητικού 
Συμβουλίου του Χρηματιστηρίου Αξιών Αθηνών Α.Ε. (εφε- 
ξής»ΧΑΑ»), με την οποία παρέχεται η γνώμη του Διοικητι¬ 
κού Συμβουλίου του ΧΑΑ. 

3. Την με αριθμό 158/23.7.1999 Απόφαση του Διοικητι¬ 
κού Συμβουλίου του Κεντρικού Αποθετηρίου Αξιών Α.Ε. 
(εφεξής «ΚΑΑ»), με την οποία παρέχεται η γνώμη του Δι¬ 
οικητικού Συμβουλίου του ΚΑΑ. 

4. Το ότι η ομαλή εκκαθάριση ανοικτών πωλήσεων Αξιών 
που είναι υποκείμενες αξίες παραγώγων εισηγμένων στο 
Χρηματιστήριο Παραγώγων Αθηνών Α.Ε. (εφεξής «ΧΠΑ»), 
κρίνεται ως ενδεδειγμένη για την ομαλή λειτουργία της 
νέας χρηματιστηριακής αγοράς παραγώγων, αποφασίζει 
ομόφωνα. 

Άρθρο 1 
Ορισμοί 

Για τους σκοπούς της παρούσας απόφασης: 

α. Ως «Αξίες» νοούνται οι μετοχές που εκάστοτε συνθέ¬ 
τουν τον Χρηματιστηριακό Δείκτη ΡΤ3Ε/Α5Ε-20. 

β. Ως «Θεσμικοί Επενδυτές» νοούνται οι ΕΠΕΥ, οι 
ΑΕΔΑΚ, οι ΑΕΕΧ, οι ασφαλιστικές εταιρίες και τα ασφαλι¬ 
στικά ταμεία που λειτουργούν νόμιμα στην Ελλάδα. 

γ. Ως «Σύμβαση» νοείται η σύμβαση αγοράς Αξιών με 
σύμφωνο επαναπώλησής τους, ή/και η σύμβαση πώλη¬ 
σης Αξιών με σύμφωνο επαναγοράς τους. 

Άρθρο 2 

Εξωχρηματιστηριακές Συμβάσεις πώλησης ή αγοράς με 
Σύμφωνα Επαναγοράς ή Επαναπώλησης 

1. Μέχρι την εισαγωγή χρηματιστηριακών προϊόντων με 
τη μορφή της ως άνω Σύμβασης εντός ή εκτός κύκλου στο 
ΧΠΑ επιτρέπεται η εξωχρηματιστηριακή σύναψη Συμβά¬ 
σεων σύ μφωνα με τις προϋποθέσεις και τη διαδικασία της 
παρούσας απόφασης. 

2. Οι μεταφορές άυλων Αξιών που διενεργούνται βάσει 
της παρούσας απόφασης λαμβάνουν χώρα κατά παρέκ¬ 
κλιση των διατάξεων του άρθρου, 63 της απόφασης 
9820/154/16-3-1999 (ΦΕΚ Β 900) της Επιτροπής Κεφαλαι¬ 
αγοράς, «Κανονισμός Εκκαθάρισης Χρηματιστηριακών 
Συναλλαγών και Λειτουργίας Συστήματος Άυλων Τίτλων». 


Άρθρο 3 

Προϋποθέσεις σύναψης και περιεχόμενο των Συμβάσε¬ 
ων και των Συμφώνων Επαναγοράς ή Επαναπώλησης 

1. Στη Σύμβαση Πωλητές μπορεί να είναι μόνο Θεσμικοί 
Επενδυτές, ενώ Αγοραστές μπορεί να είναι μόνο Ειδικοί 
Διαπραγματευτές τύπου Β του ΧΠΑ. Οι Αγοραστές συνά¬ 
πτουν τις Συμβάσεις μόνο για την κάλυψη του κινδύνου 
των θέσεών τους, οι οποίες πρέπει να έχουν δημιουργη- 
θεί αποκλειστικά από συναλλαγές των Αγοραστών σε πα- 
ράγωγα χρηματοοικονομικά προϊόντα με την ιδιότητά 
τους ως Ειδικών Διαπραγματευτών τύπου Β. 

2. Η Σύμβαση περιλαμβάνει υποχρεωτικά την ημερομη¬ 
νία σύναψης, την ημερομηνία επαναγοράς ή επαναπώλη¬ 
σης, το είδος και τον αριθμό των μεταβιβαζόμενων Αξιών, 
την επωνυμία και τον Κωδικό Αριθμό Μερίδας Επενδυτή 
Αγοραστή και Πωλητή στο Σύστημα Άυλων Τίτλων. Η Σύμ¬ 
βαση πρέπει να προσδιορίζει σαφώς τη μέθοδο υπολογι¬ 
σμού των Αξιών που πρέπει να επαναμεταβιβαστούν κατά 
την επαναγορά ή την επαναπώληση, κατά περίπτωση, 
εφόσον λάβουν χώρα εταιρικά γεγονότα που μεταβάλ¬ 
λουν οποιαδήποτε από τα χαρακτηριστικά των μεταβιβα- 
σθεισών με τη Σύμβαση Αξιών. Η μέθοδος υπολογισμού 
πρέπει να προσδιορίζει τις προς επαναμεταβίβαση Αξίες 
κατά τέτοιο τρόπο, ώστε να εκπροσωπούν ένα σύνολο δι¬ 
καιωμάτων, το οποίο θα ανταποκρίνεται πλήρως στις 
Αξίες που μεταβιβάστηκαν αρχικά με βάση τη Σύμβαση. 

3. Οι Αξίες πρέπει να επαναγοραστούν ή επαναπωλη- 
θούν το αργότερο εντός τριών (3) μηνών από τη σύναψη 
της Σύμβασης. Επιτρέπεται η πίστωση του τιμήματος της 
αγοράς ή της πώλησης των Αξιών και ο συμψηφισμός του 
με το τίμημα της επαναπώλησης ή της επαναγοράς αυ¬ 
τών. 

4. Για να λάβει χώρα η επαναγορά ή η επαναπώληση των 
Αξιών πρέπει να υπογράφει από τον Αγοραστή και τον 
Πωλητή σχετικό Σύμφωνο Επαναγοράς ή Επαναπώλη¬ 
σης. Το Σύμφωνο Επαναγοράς ή Επαναπώλησης περι¬ 
λαμβάνει υποχρεωτικά την ημερομηνία σύναψης, την 
ημερομηνία επαναγοράς ή επαναπώλησης, το είδος και 
τον αριθμό των προς αναμεταβίβαση Αξιών, την επωνυ μία 
και τον Κωδικό Αριθμό Μερίδας Επενδυτή Αγοραστή και 
Πωλητή στο Σύστημα Άυλων Τίτλων και αναλυτική περι- 
ΥΡαφή του τρόπου υπολογισμού των προς επιστροφή 
Αξιών, σύμφωνα με τη μέθοδο της παραγράφου 2 του πα¬ 
ρόντος άρθρου. 

5. Σε περίπτωση που μία Αξία πάψει να συμπεριλαμβά- 
νεται στον υπολογισμό του χρηματιστηριακού δείκτη 
ΡΤ5Ε-Α5Ε 20, δεν επιτρέπεται εφεξής η σύναψη Συμβά¬ 
σεων για την Αξία αυτή, ενώ οι υφιστάμενες Συμβάσεις 
εξακολουθούννα ισχύουν 

Άρθρο 4 

Διαδικασία εκπλήρωσης των Συμβάσεων και των Συμφώ¬ 
νων Επαναγοράς ή Επαναπώλησης 

1. Μετά την υπογραφή της Σύμβασης, πρωτότυπο αντί¬ 
τυπο αυτής θεωρείται από την Εταιρία Εκκαθάρισης Συ¬ 
ναλλαγών Επί Παραγώγων Α Ε (εφεξής «ΕΤΕΣΕΠ») και 
προσκομίζεται στο ΚΑΑ. 

2. Μαζί με το θεωρημένο αντίτυπο της Σύμβασης, πα- 
ραδίδονται στο ΚΑΑ τα αποθετήρια έγγραφα των Αξιών 
που μεταβιβάζονται με τη Σύμβαση, ή εφόσον έχει πα- 
ρέλθει η ημερομηνία μετατροπής των προς μεταβίβαση 
Αξιών, αυτές μεταφέρονται από τον Πωλητή στον Ειδικό- 

Λογαριασμό της Μερίδας Επενδυτή του Πωλητή. Στη συ¬ 
νέχεια το ΚΑΑ, κατά περίπτωση, είτε εκδίδει νέα αποθετή- 
ρια έγγραφα στο όνομα του Αγοραστή, είτε μεταφέρει τις 
Αξίες στον Ειδικό Λογαριασμό της Μερίδας Επενδυτή του 
Αγοραστή. Το ΚΑΑ, παρακρατεί τα αποθετήρια ή δεσμεύ¬ 
ει τις Αξίες στον Ειδικό Λογαριασμό της Μερίδας Επενδυ¬ 
τή του Αγοραστή μέχρι είτε να λάβει χώρα ανοικτή πώλη¬ 
ση, είτε αναμεταβίβαση των Αξιών. 

3. Εάν λάβει χώρα ανοικτή πώληση, ο Αγοραστής οφεί¬ 
λει να προσκομίσει στο ΚΑΑ τα πινακίδια συναλλαγών της 
ανοικτής πώλησης, θεωρημένα από την ΕΤΕΣΕΠ, μέχρι 
και την επόμενη εργάσιμη ημέρα της ημέρας συναλλαγής 
της ανοικτής πώλησης (Τ+1). Στην περίπτωση αυτή, το 
ΚΑΑ, είτε παραδίδει στον Αγοραστή τα παρακρατηθέντα 
αποθετήρια, είτε αποδεσμεύει τις Αξίες για τον διακανο¬ 
νισμό της ανοικτής πώλησης. 

4. Εάν οι Αξίες αναμεταβιβαστούν στον Πωλητή, πρω¬ 
τότυπο αντίτυπο του Συμφώνου Επαναγοράς ή Επανα- 
πώλησης θεωρείται από την ΕΤΕΣΕΠ και προσκομίζεται 
στο ΚΑΑ. Στη συνέχεια, το ΚΑΑ κατά περίπτωση, είτε εκ¬ 
δίδει νέα αποθετήρια έγγραφα στο όνομα του Πωλητή εί¬ 
τε μεταφέρει τις Αξίες στον Ειδικό Λογαριασμό της Μερί¬ 
δας Επενδυτή του Πωλητή. 

5. Κατά την αναμεταβίβαση, εάν ο Αγοραστής έχει ήδη 
διενεργήσει ανοικτή πώληση επί των αρχικώς μεταβιβα- 
σθεισών Αξιών, οφείλει προκειμένου να πραγματοποιηθεί 
η αναμεταβίβαση, να προσκομίσει στο ΚΑΑ αποθετήρια 
των απαιτούμενών Αξιών ή να μεταφέρει τις Αξίες αυτές 
στον Ειδικό Λογαριασμό της Μερίδας Επενδυτή του. 

6. Το ΚΑΑ διακανονίζει όλες τις μεταβιβάσεις Αξιών που 
λαμβάνουν χώρα σύμφωνα με την παρούσα απόφαση την 
επόμενη εργάσιμη ημέρα της προσκόμισης της θεωρημέ¬ 
νης Σύμβασης ή Συμφώνου Επαναγοράς ή Επαναπώλη- 
σης σε αυτό. 

7. Εφόσον παρέλθει η ημερομηνία μετατροπής των 
Αξιών οι οποίες έχουν μεταβιβαστεί βάσει της Σύμβασης 
χωρίς να έχει λάβει χώρα η επαναγορά ή επαναπώλησή 
τους, κατά περίπτωση, ο Αγοραστής οφείλει να αναλάβει 
τα αποθετήρια της παραγράφου 2 του παρόντος άρθρου, 
να προβεί στη μετατροπή τους σε άυλες Αξίες και να κα¬ 
ταχωρήσει τις Αξίες αυτές στον Ειδικό Λογαριασμό της 
Μερίδας Επενδυτή του. Επιπλέον οφείλει να ενημερώσει 
το ΚΑΑ αμελλητί, έτσι ώστε το ΚΑΑ να εισαγάγει την αντί¬ 
στοιχη ένδειξη δέσμευσης. 

Άρθρο 5 
Προμήθειες ΚΑΑ 

Η προμήθεια του ΚΑΑ ορίζεται στο ποσό των 5.000 
δραχμών ανά Σύμβαση αγοράς ή πώλησης και ανά Σύμ¬ 
φωνο Επαναπώλησης ή Επαναγοράς και καταβάλλεται 
από τον Αγοραστή 

Άρθρο 6 

Ρυθμίσεις σχετικές με τις ΑΕΔΑΚ και ΑΕΕΧ 

1. Οι ΑΕΔΑΚ δύνανται να συνάπτουν Συμβάσεις μόνο 
για λογαριασμό αμοιβαίων κεφαλαίων που σύμφωνα με 
την απόφαση 7293/129/14-4-1998 θέμα 3° (ΦΕΚ Β 498) 
της Επιτροπής Κεφαλαιαγοράς εμπίπτουν στην κατηγο- 
ριοποίηση των μετοχικών εσωτερικού ή διεθνών και μι¬ 
κτών εσωτερικού ή διεθνών. 

2. Δεν επιτρέπεται στις ΑΕΔΑΚ ή στις ΑΕΕΧ να συνά¬ 
πτουν Συμβάσεις με αντικείμενο Αξίες οι οποίες υπερβαί¬ 


νουν το 10%, ανά Αξία, του συνολικού υπό διαχείριση χαρ¬ 
τοφυλακίου τους. Για τον υπολογισμό του ποσοστού αυ¬ 
τού συνυπολογίζονται τυχόν Αξίες, οι οποίες βάσει Συμ¬ 
βάσεων έχουν μεταβιβαστεί και δεν έχει λάβει χώρα ακό¬ 
μη η επαναγορά ή, κατά περίπτωση η επαναπώλησή τους. 

Άρθρο 7 

Αποτίμηση του ενεργητικού των Αμοιβαίων Κεφαλαίων 
και των ΑΕΕΧ 

1. Οι ΑΕΔΑΚ και οι ΑΕΕΧ οφείλουν να αποτιμούν καθη¬ 
μερινά (ηπείΓΚίης) ίο γτί&γΚθΙ) την αξία των προς επαναμετα¬ 
βίβαση Αξιών, όπως αυτές προσδιορίζονται κατά την πα¬ 
ράγραφο 2 του άρθρου 3 της παρούσας απόφασης. 

2. Οι ΑΕΔΑΚ και οι ΑΕΕΧ κατά τη διενέργεια της αποτί¬ 
μησης του ενεργητικού ή των ιδίων κεφαλαίων οφείλουν 
να συμπεριλαμβάνουν σε αυτή το 90% της αξίας των προς 
επαναμεταβίβαση Αξιών για τις οποίες δεν έχει καταβλη¬ 
θεί τίμημα αγοράς ή πώλησης. 

3. Γ ια την παραπάνω αποτίμηση του ενεργητικού ή των 
ιδίων κεφαλαίων θα λαμβάνονται υπόψη τυχόν εξασφαλί¬ 
σεις σε μορφή μετρητών, τραπεζικών εγγυητικών επιστο¬ 
λών ή ομολόγων του Δημοσίου που έχει λάβει η ΑΕΔΑΚ 
και η ΑΕΕΧ για την εξασφάλιση των απαιτήσεών της. 

4. Το άθροισμα των ποσών των παραγράφων 2 και 3 του 
παρόντος άρθρου δεν πρέπει να υπερβαίνει κατά την 
αποτίμηση του ενεργητικού ή των ιδίων κεφαλαίων το 
100% της αξίας των προς επαναμεταβίβαση Αξιών, όπως 
αυτή προσδιορίζεται σύμφωνα με την παράγραφο 1 του 
παρόντος άρθρου. 

Άρθρο 8 

Εποπτεία - Κυρώσεις 

1. Οι εποπτευόμενοι φορείς, οι οποίοι είτε αμέσως, είτε 
εμμέσως συμμετείχαν σε κάθε διαδικασία σύναψης Σύμ¬ 
βασης ή Συμφώνου, οφείλουν να παρέχουν προς την Επι¬ 
τροπή Κεφαλαιαγοράς σε πρώτη ζήτηση κάθε πληροφο¬ 
ρία και στοιχείο σχετικό με τις Συμβάσεις και τα Σύμφωνα 
Επαναγοράς ή Επαναπώλησης. 

2. Σε περίπτωση παράβασης των διατάξεων της παρού¬ 
σας απόφασης, η Επιτροπή Κεφαλαιαγοράς μπορεί να 
επιβάλει τις προβλεπόμενες από το άρθρο 76 του 
Ν. 1969/1991 (ΦΕΚ Α 167), όπως αντικαταοτάθηκε από 
την παράγραφο 3 του άρθρου 96 του Ν. 2533/1997 (ΦΕΚ 
Α 228), κυρώσεις. 

Άρθρο 9 
Ισχύς 

Η παρούσα απόφαση ισχύει από την ημερομηνία λήψης 
της. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 
ΣΤΑΥΡΟΣ ΘΩΜΑΔΑΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ (7 ) 

Στην Φ. 51313/6630/28.4.1999 απόφαση Υπουργού 
Εσωτερικών, Δημ. Διοίκησης και Αποκέντρωσης, που δη- 
μοσιεύθηκε στο ΦΕΚ 1401/7.7.1999 (τεύχος Β') διορθώ¬ 
νεται το εσφαλμένο «ΚΟΡΠΣΚΑ» στο ορθό «ΚΟΡΙΪΣΚΑ». 

(Από το ΥΠ. ΕΣ.Δ.Δ.Α) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ_ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: (ιΜρ: νννννν.θΤ . 9 γ 

Θ-ΓΠ8ΪΙ: πν35 @ θί.ςτ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 


Πληροφορίες δημοσιευμάτων λοιπών Φ.Ε.Κ. 

5230 841 

Βασ. Όλγας 227 - Τ.Κ. 54100 

(031) 423 956 

5225 713 

ΠΕΙΡΑΙΑΣ 

Πώληση Φ.Ε.Κ. 

5249 547 

Νικήτα 6-8 Τ.Κ. 185 31 

4135 228 

5239 762 

ΠΑΤΡΑ 

Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε Κ. 

5248 188 

ΙΩΑΝΝΙΝΑ 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 

5248 785 

Διοικητήριο Τ.Κ. 450 44 

ΚΟΜΟΤΗΝΗ 

(0651) 87215 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

ΛΑΡΙΣΑ 

(0531) 22 858 


Διοικητήριο Τ.Κ. 411 10 
ΚΕΡΚΥΡΑ 

Σαμαρά 13 Τ.Κ. 491 00 
ΗΡΑΚΛΕΙΟ 

Πλ. Ελευθερίας 1, Τ.Κ. 711 10 
ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 
_ (0251) 46 888 / 47 533 


(041) 597449 
(0661)89 127/89 120 
(081) 396 223 


ΤΙΜΗ ΦΥΛΛΩΝ 


- Μέχρι 8 σελίδες 200 δρχ. 


-—-■ -—-——..__^ 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ 

70.000 » 3.500 » 

15.000 » 750 

70.000 » 3.500 » 

30.000 » 1.500 » 

15.000 ’* 750 » 

5.000 » 250 » 

10.000 » 500 » 

3.000 ” 150 >» 

10.000 » 500 « 

250.000 » 12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

ί* Π, ιι ____ X / . 

250.000 » 12.500 » 


,.Γ τη : χ --η.,μυυιο ι υμεια που οινουν αποοεικπκο είσπραξης (διπλότυπο) το οποίο 

* Τη < ζΡ° ντ ® α του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

λ! Του εξωτερικού επιβαρύνονται πέραν των ανωτέρω αναφερομένων ποσών, με τα ταχυδρομικά τέλη και μπορεί 

*η“ ? τέλνο '' Γαι με 6 ” ιτ °Υήκα ι σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

.Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία 
, χ' συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής 

^νδρομ^1;ςΗ'ο^ίΗ<λ^ΜΊεΤπιΜ0οπ<^1ουνΑπ1^Τ , ' ΙΕς ^ εΠ ' χει ^Ί σεις αιπ( '’ ν πληρώνουν το μισό χρηματικό ποσό της 

_■ “ Λήν “ 3 "1 Δ “ι«Χου το„ Ιδιοι, χρόνοι Λο, 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους 
Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08 . 00 - έως 13 . 00 ' 


ΙΖ] 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 




